open-index/open-wikipedia-markdown huggingface dataset:
Yutu 2

**Yutu 2** (*coello de xade 2*, en lingua chinesa) foi un *róver* chinés baseado no róver Yutu e lanzado o 7 de decembro de 2018 acaroado á sonda Chang'e 4 mediante un foguete CZ-3B desde o Centro de lanzamento de Xichang para explorar a superficie da Lúa.

## Características 
Yutu 2 tiña unha masa de 140 kg e foi despregado na superficie lunar polo aterrizador Chang'e 4 para explorar a contorna do punto de aterraxe, na cara oculta da Lúa, no interior do cráter Von Karman. Foi construído por CAST (*China Academy of Space Technology*), tiña seis rodas e estaba alimentado por paneis solares que lle permitían funcionar durante o día lunar, mentres que pola noite o róver permanecía inactivo e quentado mediante dispositivos radioactivos (RHU, *Radioactive Heater Unit*) para evitar a deterioración da electrónica. Tiña un corpo rectangular de 1,1 x 1,5 x 1,0 m, sen o brazo robótico que si tiña Yutu 1. Levaba a bordo cámaras panorámicas para obter imaxes tridimensionais e estudar a xeoloxía da zona, un radar para investigar o subsolo, un espectrómetro infravermello e un dector de neutróns e radiación.

O róver foi despregado doce horas despois da aterraxe Chang'e 4, o 8 de decembro ás 18:23 UTC e leva traballando na superficie, recollendo información científica, desde entón.

## Notas 
## Véxase tamén 
### Outros artigos 
*CZ-3B
*Chang'e 3
*Yutu
El Agrario (Caldas de Reis)

***El Agrario*** foi un periódico publicado en Caldas de Reis de 1918 a 1919.

## Historia e características 
Subtitulado *Órgano de la Federación Municipal*, apareceu a principios de decembro de 1918. Dirixido por Francisco Seijo. Foi continuador de *Acción Agraria*. O último número coñecido é o 15, aparecido o 15 de xuño de 1919. 

## Notas 
## Véxase tamén 
* Lista de publicacións impresas da provincia de Pontevedra
Shake the Shudder

***Shake the Shudder*** é o sétimo álbum de estudio da banda estadounidense de dance-punk !!!, publicado o 19 de maio de 2017 a través do selo Warp Records. A banda describiu o álbum como unha "forma elegante de dicir 'sacude o tema e baila para que as túas preocupacións desaparezan'".

## Listaxe de cancións 
## Notas
Psychedelic Jungle

***Psychedelic Jungle*** é o segundo álbum de estudio da banda estadounidense de rock The Cramps, publicado en maio de 1981 a través do selo I.R.S. Records. Foi gravado en xaneiro de 1981 nos A&M Studios por Paul McKenna. A foto da contraportada do álbum foi tomada polo recoñecido fotógrafo e director Anton Corbijn.

Só a metade dos 14 temas do álbum son composicións orixinais, escritas pola guitarrista Poison Ivy Rorschach e o cantante Lux Interior. O resto son versións de sinxelos de rock and roll, rockabilly e garage rock das décadas de 1950 e 1960; entre elas inclúense "Green Door" de Jim Lowe (1956), "Jungle Hop" de Kip Tyler and the Flips (1958), "Rockin' Bones" de Ronnie Dawson (1959), "Goo Goo Muck" de Ronnie Cook and the Gaylads (1962), "The Crusher" de The Novas (1964), "Primitive" de The Groupies (1966) e "Green Fuz" de Green Fuz (1969).

## Listaxe de cancións 
## Notas
Motorcade of Generosity

***Motorcade of Generosity*** é o primeiro álbum de estudio da banda estadounidense de rock alternativo Cake, publicado o 7 de febreiro de 1994 a través do selo Capricorn Records. Foi gravado no estudio Pus Cavern en Sacramento, California. 

Segundo a crítica de *Pitchfork* Madison Bloom, *Motorcade of Geneoristy* é un álbum lo-fi con cancións "cálidas e próximas" que se inspiran en diferentes estilos musicais, como o honky-tonk e a ranchera, e comparou o seu estilo con "notas que baixan por unha escaleira cara a unha taberna subterránea, onde unha banda de cantina toca con pintas que tintinean". O crítico musical Daryl Cater considerouno un exemplo de "quirk-rock" funky e orientado á guitarra, lembrando ás 'xam session' cheas de cambios de xénero de Phish.

## Listaxe de cancións 
## Notas
Adrenaline

***Adrenaline*** é o primeiro álbum de estudio da banda estadounidense de metal alternativo Deftones, publicado o 3 de outubro de 1995 a través do selo Maverick Records. A maior parte do álbum foi producido por Terry Date, mentres que unha canción oculta titulada "Fist" foi producida por Ross Robinson.

## Listaxe de cancións 
## Notas
Thomas Shingles

**Thomas Shingles**, nado en Birmingham, Inglaterra, o 3 de abril de 1903 e finado en Victoria, Columbia Británica, o 31 de maio de 1984, foi un gravador e  deseñador de moedas canadense de orixe inglesa. 

## Traxectoria 
Thomas Shingles naceu o 3 de abril de 1903 en Birmingham, Inglaterra. Chegou ao Canadá en 1922; alí cursou estudos artísticos na *Victoria School of Art* e traballou como gravador de cuños en varias empresas.

Shingles comezou a traballar como gravador na Real Casa da Moeda do Canadá en 1939, 

No exercicio do seu cargo na ceca real, Shingles foi o responsable do deseño de varias moedas canadenses, entre elas o reverso da de cinco centavos creada en 1943 en conmemoración da vitoria na segunda guerra mundial, a actualización da moeda de 50 centavos en 1959 para incluír o escudo de armas do Canadá; ou os reversos dos dólares de prata conmemorativos da Integración de Terra Nova na Confederación (1959) e do Bicentenario da Columbia Británica en 1971. Nas súas creacións aparecen adoito as súas iniciais, TS, a modo de marca de gravador.

Shingles retirouse da Casa da Moeda en 1965, pero continuou traballando como artista independente.

Thomas Shingles estivo casado con Violet Louisa Webb. O 31 de maio de 1984 finou en Victoria, Columbia Británica, aos 81 anos.

Ficheiro:50 centów kanadyjskich z 1964 roku-50 Canadian cents from 1964.jpg|Moeda de 50 centavos.
Ficheiro:CANADA, GEORGE VI 1949 -SILVER DOLLAR a - Flickr - woody1778a.jpg|Dólar da integración de Terra Nova na Confederación (1949).
Ficheiro:1971 Canadian nickel dollar.jpg|Dólar do Centenario da Columbia Británica (1971).

## Notas
Luis Díaz

O nome **Luis Díaz** pode referirse a:
* **Luis Díaz Gallego** (1896-?), médico e político galego.
* **Luis Díaz Moreno** (?-2017), político galego, alcalde de Baralla entre 1947 e 1973. 
* **Alberto Luis Díaz** (1966-), xogador de baloncesto español.
* **Luis José Díaz Salas** (1967-), deseñador de moedas español.
* **Luis Díaz Carballido** (1995-), futbolista galego.
Luis Díaz Carballido

**Luis Díaz Carballido**, nado en Lugo o 27 de febreiro de 1995, é un futbolista galego que xoga na posición de centrocampista. O seu equipo actual é a Sociedade Deportiva Pol da Preferente Galicia.

## Traxectoria
No ano 2004 iniciou a súa formación deportiva nas categorías inferiores da SCD Milagrosa.  Durante a tempada 2010/11 debutou co primeiro equipo na Segunda Autonómica.

En 2016 pasou a formar parte do Club Deportivo Lugo e foi asignado inicialmente ao Polvorín Fútbol Club.  O debut de Luis Díaz no primeiro equipo tivo lugar o 5 de setembro de 2017, cando entrou como substituto de Pedro López nun partido da Copa do Rei contra o Gimnàstic de Tarragona que se resolveu nos penaltis a favor do Lugo.

No ano 2020 Díaz asinou un novo contrato coa Sociedade Deportiva Sarriana na Preferente Galicia. En xullo de 2021 fichou pola Unión Deportiva Somozas da Terceira División RFEF. Na tempada 2024/25 regresou ao equipo sénior da SCD Milagrosa e no verán de 2025 pasou a formar parte da Sociedade Deportiva Pol.

## Notas 
## Véxase tamén 
### Ligazóns externas 
* Luis Díaz en LaPreferente.com
The Devil Isn't Red

'''''The Devil Isn't Red''''' é o segundo álbum de estudio da banda estadounidense de noise rock Hella, publicado o 20 de xaneiro de 2004 a través do selo 5 Rue Christine. En 2024, polo seu 20 aniversario, o disco foi remasterizado e reeditado.

## Listaxe de cancións 
## Notas
X’ed Out

'''''X'ed Out''''' é o terceiro álbum de estudio da banda estadounidense de math rock Tera Melos, publicado o 16 de abril de 2013 a través do selo Sargent House.

## Listaxe de cancións 
## Notas
I've Always Been Good at True Love

'''''I've Always Been Good at True Love''''' é o primeiro álbum de estudio da banda estadounidense de rock experimental The I.L.Y's, publicado para a súa descarga gratuíta o 4 de xuño de 2015 a través do selo Third Worlds de Death Grips.

## Listaxe de cancións 
## Notas
DNA2L

A **helicase similar a DNA2** (DNA2L) é un encima que nos humanos está codificado no xene ***DNA2*** do cromosoma 10.  **Dna2** é un homólogo de DNA2KL presente no lévedo de xemación que posúe actividade de helicase e de nuclease, coas cales axuda a catalizar os pasos iniciais da recombinación homóloga.

## Notas 
## Véxase tamén 
## Véxase tamén 
### Bibliografía 
*
*
*
*
*
*
Isidro Carballo Abad

**Isidro Carballo Abad**, nado en Betanzos o 8 de xaneiro de 1912, foi un militar e político galego.

## Traxectoria 
Estudante en Xixón. Mecánico. Co golpe de Estado do 18 de xullo de 1936 ingresou nas Juventudes Socialistas Unificadas e combateu no exército leal nos batallóns "Máximo Gorki" e "Espartaco". Coa caída de Asturias foi detido. Xulgado en consello deguerra en xaneiro de 1938, foi condenado a pena de morte, conmutada por cadea perpetua o 4 de marzo de 1938. Cumpriu condena na Prisión Central de Figueiredo, de onde saíu en liberdade condicional en xullo de 1943. Abríronlle expediente de responsabilidades políticas en marzo de 1938. Instalouse nas Minas de Fontao (Vila de Cruces) onde foi presidente do equipo de fútbol Minas C. F. nos anos sesenta.
## Notas 
## Véxase tamén 
### Ligazóns externas 
* Ficha de Isidro Carballo Abad
Xesta (organización)

**Xesta** é unha organización de ideoloxía anarquista que traballa en Galiza pola construción do socialismo libertario.

## Historia 
Fíxose pública o 19 de maio de 2025, e a súa creación é froito de debates levados a cabo no seo do proxecto do Seminario de Estudos Libertarios Galegos. Trátase dun espazo vencellado, tanto en militancia como en visión política, con distintos espazos como Refuxios da Memoria, As feiras do libro anarquista da Coruña e de Pontevedra, o Ateneo Libertario de Pontevedra e as editoriais Ardora (s)ediçons anarquistas e Bastiana.

É unha das organizacións do anarquismo social e organizado coordinadas arredor da revista *Regeneración Libertaria* no Estado español. Participou no II Encontro do Anarquismo Social e Organizado.

## Ideoloxía 
Xesta intégrase na tradición do anarquismo social e organizado. Aposta por constituírse como organización especificamente anarquista, con unidade estratéxica e ideolóxica dende a que desenvolver estratexias e programas, ao mesmo tempo que se participa nos distintos movementos populares, xa que se entende que só dende eles se pode conseguir a revolución. Este modelo de militancia recibe o nome de militancia dual.  

## Notas
Exonuclease 1

A **exonuclease 1** é un encima que nos humanos está codificado no xene ***EXO1*** do cromosoma 1.

Este xene codifica unha proteína con actividade de exonuclease 5' a 3' e de RNase (actividade de endonuclease que corta ARN sobre un híbrido ADN/ARN). É similar á proteína **Exo1** do lévedo *Saccharomyces cerevisiae* que interaccciona con Msh2 e que está implicada na reparación de discordancias no ADN e na recombinación homóloga. O empalme alternativo deste xene resulta en tres variantes de transcrición que codifican dúas isoformas diferentes.

A recombinación durante a meiose adoita iniciarse por unha rotura de dobre febra no ADN (DSB) como se ilustra no diagrama que se mostra. Durante a recombinación, as seccións do ADN nos extremos 5' da rotura son cortados e eliminados nun proceso chamado *resección*. No paso de *invasión da febra* que segue, un extremo que sobresae colgante 3' da moécula rota de ADN "invade" o ADN dun cromosoma homólogo que non está roto, formando un bucle de desprazamento (bucle D). Despois da invasión da febra, a secuencia posterior de eventos pode seguir dúas vías principais que levan á formación dun recombinante con sobrecruzamento (CO, *crossover*) ou sen sobrecruzamento (NCO, *non-crossover*) (ver recombinación xenética e recombinación homóloga). A vía que leva ao sobrecruzamento implica a formación dun intermediario de unión de Holliday dobre (DHJ). As unións de Holliday deben ser resoltas para que a recombinación CO se poida completar.

Durante a meiose en *S. cerevisiae*, a transcrición do xene de Exo1 está moi inducida. Primeiro, Exo1 actúa como nuclease 5’–3’ para cortar os extremos das roturas de dobre febra. Poseriormente no proceso de recombinación, Exo1 actúa facilitando a resolución de unións de Holliday dobres en COs, independentemente das súas actividades de nuclease. Ao resolver as unións de Holliday dobres, Exo 1 actúa xunto co heterodímero MLH1-MLH3 (MutL gamma) e Sgs1 (ortólogo da helicase da síndrome de Bloom) para definir unha vía de resolución da molécula unida que produce a maioría dos sobrecruzamentos.

Os ratos machos deficientes para Exo1 poden progresar normalmente a través do estadio de paquiteno da meiose, pero a maioría da células xerminais non progresan normalmente á metafase I debido á perda dinámica de quiasmas.

## Interaccións 
A exonuclease 1 interacciona con MSH2 e MLH1.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*
*
Rancid (álbum de 1993)

***Rancid*** é o primeiro álbum de estudio da banda estadounidense de punk rock Rancid, publicado o 10 de maio de 1993 a través do selo Epitaph Records.

É o único álbum que presenta á banda como trío (o guitarrista e vocalista Lars Frederiksen uniríase máis tarde á Rancid para a xira de promoción do disco), así como un dos tres álbums que non foron producidos por Brett Gurewitz (os outros foron *...And Out Come the Wolves* e ''Life Won't Wait*). Porén, Gurewitz fixo coros no álbum.

Tamén foi o segundo de tres lanzamentos homónimos, sendo os outros o EP de estrea do grupo (1992) e o seu quinto álbum de estudio (2000). Este álbum foi alcumado "Rancid Rancid". Ata *Trouble Maker* de 2017, este foi o único álbum de Rancid que non incluía o seu icónico logotipo na portada. En 2019, *Brooklyn Vegan'' clasificou o álbum como o seu sexto mellor disco.

## Listaxe de cancións 
## Notas
Rat-a-Tat Cat

**Rat-a-Tat Cat** é un xogo de cartas de memoria deseñado por Monty e Ann Stambler e publicado por Gamewright. Gañou un premio Mensa Select en 1996. *The Washington Post* describiuno como "como o póker para nenos".

É similar ao xogo de cartas Golf, que emprega unha baralla estándar de 52 cartas, que tamén serve de base para o xogo de cartas *Cabo* de 2010.

## Tarxetas 
O xogo consiste nunha baralla de cartas: catro conxuntos de cartas numeradas do 0 ao 8, nove copias da carta do 9 e tres de cada unha das cartas de acción ("Peek", "Swap" e "Draw 2").

Na súa quenda, o xogador colle unha carta. Esta pode ser a carta superior do montón de descarte (mentres non sexa unha carta de acción) ou a carta superior do montón de robas. Ao coller unha carta do montón de descarte, o xogador debe substituír unha das súas propias cartas boca abaixo por esa carta e, a continuación, colocar a carta substituída boca arriba no montón de descarte. Ao robar unha carta do montón de robas, o xogador pode escoller substituír unha das súas propias cartas boca abaixo por esa carta ou colocar a carta robada directamente no montón de descarte. Todos os demais xogadores fan unha quenda máis e logo todos contan os seus puntos. Calquera carta de acción revelada ao final da rolda colócase no caixón de descarte e substitúese por cartas de número extraídas do caixón de sorteo.

Antes de comezar a partida, os xogadores poden decidir como rematará o xogo. Poden xogar durante un tempo ou un número de roldas acordados, tras os cales o xogador co total de puntos máis baixo gaña a partida. O xogo tamén se pode xogar de xeito que, cando un xogador supere un determinado total de puntos, ou ben a partida remata inmediatamente e declárase gañador o xogador co total de puntos máis baixo, ou ese xogador elimínase e a partida continúa ata que quede un só xogador, que será declarado gañador.

## Notas 
:*Todas as referencias en inglés agás cando se indique o contrario*

## Véxase tamén 
### Ligazóns externas 
* *Rat-a-Tat Cat* en Gamewright
* *Rat-a-Tat Cat* en BoardGameGeek
Fabio González

**Fabio González Estupiñán**, nado en Ingenio o 12 de febreiro de 1997, é un futbolista canario que xoga na posición de centrocampista. O seu equipo actual é o Racing de Ferrol da Primeira Federación.

## Traxectoria
González formouse nas categorías inferiores da Unión Deportiva Las Palmas. O 10 de setembro de 2016 debutou coa UD Las Palmas Atlético da Terceira División como titular nun partido contra a UD Ibarra. O primeiro gol sénior de González tivo lugar o 7 de xaneiro de 2017, cando marcou o único tanto nunha vitoria por 1-0 perante o CD Buzanada.

Fabio González debutou na Primeira División o 26 de agosto de 2017, cando foi titular nun encontro da UD Las Palmas contra o Atlético de Madrid. O 17 de xuño de 2019 foi promovido definitivamente ao primeiro equipo. Foi titular habitual do club canario durante as seguintes campañas na Segunda División e en xuño de 2022 renovou contrato até 2025.

González xogou regularmente durante a tempada 2022/23 e contribuíu ao regreso da UD Las Palmas á máxima categoría. Con todo, apenas participou na campaña 2023/24 debido a unha lesión. O 2 de xaneiro de 2025 rescindiu o seu contrato coa UD Las Palmas e asinou co Club Deportivo Tenerife para o resto da tempada.

No verán de 2025 intentou fichar polo JDT da Superliga de Malaisia, pero finalmente a operación non foi exitosa e González quedou sen equipo durante media tempada. O 28 de xaneiro de 2026 pasou a formar parte do Racing de Ferrol da Primeira Federación.

## Notas 
## Véxase tamén 
### Ligazóns externas 
* Fabio González en LaPreferente.com
'Uruq Bani Ma'arid

'''Uruq Bani Ma'arid''' (árabe عروق بني معارض) é unha espazo natural protexido no sur de Arabia Saudita, situada no límite occidental do Rub al-Khalí (Barrio Baleiro), o maior deserto areoso do mundo. A zona protexida está dividida en tres seccións: unha reserva natural central; unha zona onde se permite o pastoreo controlado e unha zona de caza.

'Uruq Bani Ma'arid atópase nunha zona na que vivía o órix árabe antes de extinguirse na natureza. A reserva escolleuse para a reintrodución do órix que criáronse nun programa de cría en catividade. Tamén seleccionouse por ser axeitada para o restablecemento de mandas da Gacela de area árabe (*Gazella subgutturosa marica*), gacela de montaña (*Gazella gazella*) e avestruz (*Struthio camelus*), todas as cales habitaron historicamente a zona. O escarpe calcario ten pouca vexetación, pero os uadis engurran os lados do escarpe e admiten unha variedade de crecemento arbustivo, incluíndo *Acacias*, gramíneas e leguminosas perennes. Algunha vexetación escasa crece nas dunas, particularmente *Calligonum crinitum ssp. arabicum* xunto con xuncos e gramíneas perennes. Nos corredores entre as dunas medran as plantas ananas *Haloxylon persicum*, *Moringa peregrina* e *Commiphora myrrha*. Aquí medran poucas plantas anuais, pero despois da choiva, aparecen novos brotes nas plantas perennes. Rexistráronse 106 especies de plantas na reserva. A gacela de area árabe e a gacela de montaña tamén reintroducíronse con éxito desde 1995.

## Notas 
## Véxase tamén
Dedución da fórmula de Bhaskara

A **fórmula de Bhaskara** ou **fórmula xeral para as** **ecuacións cuadráticas** é unha regra xeral que permite determinar as raíces dun polinomio de segundo grao. Foi inventada polo famoso matemático indio Bhaskara. O que se busca é determinar os valores  x_1,x_2\, para os cales a ecuación  ax^2+bx+c=0 \, ten solución.
## Demostración sinxela por cambio de variable 
### Demostración por traslado da función
A ecuación de segundo grao representa unha parábola, e o seu mínimo ou máximo atópanse igualando a súa derivada a 0, (punto en que a pendente é 0). 

 f(x)=ax^2+bx+c\Rightarrow f'(x)=2ax+b=0\Rightarrow x=-\frac {b}{2a}\,

**1** - Trasládase a función de modo que este punto se atope no eixo de ordenadas, é dicir, x=0. Desta forma, o eixo "y" divide a función en dúas partes simétricas.

Matematicamente, equivale ao cambio de variable:  x=z-\frac{b}{2a} \, 

 f(x)=f\left(z-\frac{b}{2a}\right) = az^2+\frac{b^2}{2^2 a}-bz+bz-\frac{b^2}{2 a}+c = az^2+\frac{b^2-2b^2+2^2 ac}{2^2 a}

**2** - Áchanse as raíces da nova ecuación, é dicir, resólvese  f(x) =0 . Dá dúas solucións simétricas respecto do eixo "y":

 az^2+\frac{b^2-2b^2+2^2 ac}{2^2 a} = 0 
\Rightarrow az^2 = \frac{b^2 - 2^2 ac}{2^2 a} \Rightarrow z = \frac{\pm\sqrt{b^2-2^2 ac}}{2a}

**3** - Xa soamente queda desfacer o cambio de variable:

 x=z-\frac{b}{2a}=  \frac{\sqrt{b^2-2^2 ac}}{2a} -\frac{b}{2a}\Rightarrow x = \frac{-b \pm \sqrt{b^2-2^2 ac}}{2a}  \,

### Demostración por cambio de variable
Outra maneira mais sinxela pódese formular aplicando os cambios de variables  2m = b/a  e  n = c/a. Así, a ecuación queda, dividindo por a:

::  x^2+{b \over a}x+{c \over a}=0 \,

* Aplícase o cambio de variable:

::  x^2 + 2mx + n = 0 \,

* Sumando  m^2 para axustar cadrados, e restando n en ámbolos membros:

::  x^2 + 2mx + m^2 = m^2 -n \,

* E seguidamente contraendo da seguinte maneira o binomio:

::  (x+m)^2= m^2 - n \,

* Aplícase a raíz cadrada a ámbolos dous lados:

::  x+m = \pm \sqrt{m^2-n} \,

* Restando m a ámbolos dous lados:

::  x = -m \pm \sqrt{m^2-n} \,

* Desfacendo a substitución, m = b/2a e n = c/a: 

::  x = -\frac{b}{2a} \pm \sqrt{\left(\frac{b}{2a}\right)^2- \frac{c}{a}} \,

* E operando, obtense a seguinte ecuación simplificada:

::  x = \frac{ -b \pm \sqrt{b^2-4ac}}{2a} \,

## Demostración orixinal 
* Partindo da ecuación

::  ax^2+bx+c=0 \, con  a \neq 0 

* Multiplícase por 4a: 

::  4a^2x^2+4abx+4ac=0 \,

* Seguidamente súmase  b^2: 

::  b^2+4a^2x^2+4abx+4ac=b^2 \,

* Reordenando obsérvase que é o cadrado da suma, e por tanto:

::  4a^2x^2+4abx+b^2 = b^2 - 4ac \,

* E contraendo a identidade notable:

::  (2ax+b)^2=b^2-4ac \,

* Aplicación da raíz cadrada a ámbolos dous lados, coma na demostración anterior:

::  2ax+b=\pm\sqrt{b^2-4ac} \,

* Restamos b a ambos lados da igualdade:

::  2ax=-b\pm \sqrt{b^2-4ac} \,

* Como  a \neq 0 , divídese sen problemas entre 2a: 

::  x_{1,2}= \frac{ -b \pm \sqrt{b^2-4ac}}{2a} \,
## Notas
## Véxase tamén 
### Outros artigos
* Ecuación de segundo grao

### Ligazóns externas 
* Demostración: Fórmula Resolvente
Palabra (informática)

En informática, unha **palabra** (*word* en inglés) é unha unidade básica manipulada por un microprocesador.O tamaño dunha palabra exprésase en bits, ás veces incluso en bytes. Adoita empregarse para clasificar os microprocesadores (32 bits, 64 bits, etc.). En igualdade de condicións, un microprocesador é máis rápido canto máis longas sexan as súas palabras, porque os datos que procesa en cada ciclo son maiores. Nos microprocesadores que poden manexar diferentes tamaños de datos, o tamaño das palabras escóllese arbitrariamente para ter unha convención de nomenclatura (en particular, as instrucións cuxo mnemónico non contén unha indicación explícita do tamaño aplícanse ás palabras). Normalmente tomamos o tamaño dos rexistros de datos principais ou o tamaño do bus de datos.

Os ordenadores e procesadores de consumo modernos adoitan usar datos de 8, 16, 32 ou 64 bits, aínda que son posibles outros tamaños. Estes tamaños foron determinados historicamente pola arquitectura do hardware, que evolucionou co tempo. Coa interoperabilidade, a nomenclatura máis empregada polos provedores de linguaxes de desenvolvemento de software está estandarizada do seguinte xeito:

* Datos de 8 bits: *byte* ou «octeto»;
* Datos de 16 bits: *word* ou «palabra»;
* Datos de 32 bits: *dword* ou «dobre palabra»;
* Datos de 64 bits: ''qword ou «palabra cuádrupla». Este tamaño non está estandarizado, senón que adoita ser un múltiplo enteiro ou fraccionario da palabra «software», é dicir, un múltiplo de 16.

## Notas 
## Véxase tamén 
### Ligazóns externas 
*
Túmulos de Gaya

Os **túmulos de Gaya** () son un conxunto que comprende sete complexos tumularios da Confederación Gaya, dende o século I ata finais do século VI d.C. En 2023, sete complexos tumularios en Corea do Sur foron catalogados como Patrimonio da Humanidade pola UNESCO.

## Lista
## Notas 
;Referencias

## Véxase tamén
Adrián Alfonso Rivas

**Adrián Alfonso Rivas**, tamén coñecido polo pseudónimo **Adrián Bokas**, nado en Vigo o 22 de xaneiro do 1986, é un técnico de son, músico e escritor galego.

## Traxectoria 
Con oito anos ingresou no Conservatorio Superior de Música de Vigo na especialidade de bombardino e con 12 entrou na Banda Lira de San Miguel de Oia. Desde 2011 dedicouse á música moderna e formou parte de Tanghana’s Show, Ex Hedera, A Polémica Banda dos Bechuchos, Zakembi, Ollo Lóstrego! etc. Tamén se dedica ao son en directo, ademais de técnico residente da sala Master Club de Vigo.

A súa primeira novela é *Carne Picada* (Editorial Aira, 2025), obra que segue a historia de Cibrán, un obreiro industrial que vive nun Vigo distópico.

## Obras 
* *Carne picada* (2025). Allariz: Aira Editorial. 176 páxs. ISBN 979-13-991007-0-9. Segundo a editora: o debú de Adrián Bokas como escritor, é unha novela punk, excesiva, divertida e chea de chiscadelas á nosa realidade cotiá. Publicada como Adrián Bokas.

### Obra colectiva 
* *Tes cinco minutos* (2020). Vigo: Galaxia. Textos do alumnado da Escola de Letras de Galaxia e a Deputación de Pontevedra: “Saír, loitar, volver”. ISBN 978-84-9151-607-1.

## Premios 
* 2024: Premio Aira de Novela por Entregas por *Carne picada*.

## Notas 
## Véxase tamén 
### Ligazóns externas 
* Adrián Bokas fala do seu debut literario 'Carne picada', G24.gal, 07/02/2026
Igrexa de San Bernabeu da Valenzá

A **igrexa de San Bernabeu da Valenzá** é un templo relixioso situado na parroquia da Valenzá (Barbadás). Está dedicada ao apóstolo Bernabeu, e no lintel da porta maior sinálase a data da súa consagración, 1576.
## Descrición 
Ten planta única orientada ao norte. A porta principal ten un arco de medio punto. Na esquina dereita hai un reloxo de sol. Na espadana está o campanario, rematado en pináculo cunha pequena cruz, con tres vans, os dous inferiores con campás.

A nave principal está dividida por un arco de medio punto. O coro reformouse en 1957. O retablo, de estilo barroco e construído en 1681, foi restaurado en 1969. No centro está o Sagrario e a imaxe de Bernabeu, co Divino Cristo no ático. Hai catro imaxes da Virxe do Carme, san Ramón, Antón de Padua e Roque de Montpellier.

Logo do concilio Vaticano II, en 1969 o párroco José Soto Losada pediulle licenza ao bispo Ángel Temiño Sáiz para reformar o templo, colocando o altar cara aos fieis. O bispo reinaugurou o templo o 18 de outubro dese ano coa consagración do novo altar maior. 

No lado dereito hai unha capela dedicada a Xoán o Bautista, construída cara a 1584 polo capitán Tomás Rodríguez Punxín,

## Notas
SLX4

**SLX4** (tamén chamada **BTBD12** e **FANCP**) é unha proteína que intervén na reparación do ADN, onde ten importantes funcións nos pasos finais da recombinación homóloga. As mutacións no xene están asociadas coa doenza anemia de Fanconi.

A versión do SLX4 presente en humanos e outros animais actúa como unha sorte de armazón sobre o cal outras proteínas forman varios complexos multiproteicos diferentes. O complexo SLX1-SLX4 actúa como unha resolvase de unión de Holliday. O complexo corta os enlaces entre dous cromosomas homólogos que se forman durante a recombinación homóloga. Isto permite que dous cromosomas ligados se resolvan en dúas moléclas de ADN bicatenario non conectadas. A proteína que interacciona con SLX4 interacciona con SLX4 no proceso de reparación do ADN, especificamente na reparación entrecruzada interfebras. SLX4 tamén se asocia con RAD1, RAD10 e SAW1 na vía do annealing monocatenario da recombinación homóloga. A función de reparación do ADN de SLX4 está implicada na sensibilidade á radiación de feixes de protóns.

## Notas
Jaume Cuéllar

**Jaume Albert Cuéllar Mendoza**, nado en Granollers o 23 de agosto de 2001, é un futbolista catalán e boliviano que xoga na posición de extremo ou dianteiro. O seu equipo actual é o Club Deportivo Arenteiro da Primeira Federación, cedido polo Club Deportivo Lugo. É internacional coa selección de fútbol de Bolivia. 

## Traxectoria en clubs
### Primeiros anos
Cuéllar comezou a súa carreira deportiva no equipo infantil do FC Racing Blanenc. En xuño de 2015 ingresou en La Masia e xogou nas categorías inferiores do Fútbol Club Barcelona, primeiro no Cadete B e posteriormente no Cadete A.

### SPAL
En 2017 pasou a formar parte do equipo xuvenil do SPAL. O debut de Cuéllar co primeiro equipo tivo lugar o 4 de decembro de 2019, cando foi substituto de Sergio Floccari nun encontro da Copa Italia perante o Lecce. O 22 de xullo dese ano estreouse na Serie A como substituto de Espeto nun partido do SPAL contra a Roma. Cuéllar anunciou a súa marcha do club italiano o 3 de agosto de 2021.

### Lugo
O 4 de agosto de 2021 fíxose oficial a fichaxe de Cuéllar polo Club Deportivo Lugo da Segunda División cun acordo inicial por dous anos.

#### Cesión ao Barcelona
O 23 de agosto de 2023 anunciouse o regreso de Cuéllar ao FC Barcelona cun contrato de cesión por un ano no Barcelona Atlètic. Deste xeito, Jaume Cuéllar converteuse no primeiro futbolista boliviano en formar parte dalgún dos equipos sénior do Barcelona.

#### Cesión ao Arenteiro
O 3 de febreiro de 2025 foi cedido ao Club Deportivo Arenteiro da Primeira Federación. O 18 de xullo de 2025 asinou un novo préstamo por outra tempada no club galego.

## Traxectoria internacional
Nado en Granollers de pais bolivianos, Cuéllar escolleu representar Bolivia a nivel internacional. Foi convocado pola selección sub-17 para disputar o Campionato Suramericano de Fútbol Sub-17 de 2017. O 4 de outubro de 2020 recibiu a súa primeira convocatoria oficial da selección absoluta. O 10 de xuño de 2021 foi incluído na lista de César Farías para xogar a Copa América 2021. Cuéllar debutou nun partido contra Paraguai neste torneo; con todo, foi expulsado no primeiro tempo.

## Notas 
## Véxase tamén 
### Ligazóns externas 
* Jaume Cuéllar en LaPreferente.com
Rafa Latorre

**Rafael Latorre García**, nado en Pontevedra o 26 de xuño de 1981, é un periodista e locutor de radio galego en lingua castelá.

## Traxectoria 
Licenciado en Xornalismo, comezou como bolseiro no xornal da súa cidade natal, o *Diario de Pontevedra*. Despois saltou á radio, onde desenvolveu a maior parte da súa carreira.

En 2002 comezou a traballar nos servizos informativos da Cadena COPE. En 2004 formou parte do equipo fundador de Punto Radio, onde foi xefe da seccións de Sociedad ou Internacional e correspondente diplomático. Enviado especial a máis de vinte países, cubriu como reporteiro todo tipo de acontecementos informativos, como a campaña electoral de Barack Obama en 2008, o Cumio do Cambio Climático de Bali (2007), a desconexión de Gaza e outros encontros e procesos electorais. En 2009 foi nomeado subdirector do programa *Protagonistas*, con Félix Madero e Luis del Olmo.

En 2015 contribuíu a fundar unha televisión como director de contidos de Non Stop People (Movistar+) e un diario dixital, como subdirector de ZoomNews. Foi columnista en El Español dende o seu primeiro número en 2015. En setembro de 2017 entrou a traballar en El Mundo, xornal no que escribe na actualidade (2025) a súa columna *Correr la Milla.*

En 2015 tamén comezou a colaborar na emisora Onda Cero, no espazo *Más de uno* de Carlos Alsina, onde ata xullo de 2022 fixo a diario un resumo de prensa na sección *La España que madruga* baixo o pseudónimo de *Gallo Latorre* e tamén participaba como analista político na tertulia posterior.

Dende o 1 de setembro de 2022 presenta e dirixe o programa nocturno *La brújula* da mesma cadea, en substitución de Juan Ramón Lucas. E segue colaborando a diario en *Más de uno*.

## Obra 
En 2018 publicou *Habrá que jurar que todo esto ha ocurrido*, editado por La Esfera de los Libros, unha crónica do Procès catalán na que agoiraba, antes do xuízo ós independentistas no Tribunal Supremo, que un pacto político imporía a amnesia sobre os graves sucesos de Cataluña.

## Recoñecementos 
* Premio de Xornalismo Salvador de Madariaga 2021, pola "calidade das súas análises, pola brillantez dos seus enfoques de opinión e polos valores europeístas que se filtran con naturalidade nas súas columnas e crónicas". Outórgano anualmente a Asociación de Xornalistas Europeos, a representación en España da Comisión Europea e a Oficina en Madrid do Parlamento Europeo. 
* Antena de Oro 2025 na categoría de Radio, "polo seu rigor xornalístico e o seu labor fronte ó programa *La Brújula*". Outórgao anualmente a Federación de Asociacións de Radio e Televisión.  

## Notas 
## Véxase tamén
### Ligazóns externas
* Columna *Correr la Milla* (El Mundo): https://www.elmundo.es/autor/rafa-latorre.html
* Sección *El monólogo de las 8* (Onda Cero): https://www.ondacero.es/podcast/programas/la-brujula/monologo-ocho
* Lista de reprodución de *La Brújula* (Onda Cero): https://www.youtube.com/playlist?list=PL9X22BwUacNXnnZo9AHQ7M2SqRkG4mZEF
* Lista de reprodución de breves sobre a opinión de Rafa Latorre (Onda Cero): https://www.youtube.com/playlist?list=PL9X22BwUacNWMYnjw1fihSysUILQnpbIa
Aplicación (informática)

Un software de **aplicación** é o destinado ao uso do usuario final, non para operar, administrar ou programar un ordenador. Inclúe programas como procesadores de texto, navegadores web, reprodutores multimedia e aplicacións móbiles que se empregan nas tarefas diarias. Unha aplicación (**app**, **programa de aplicación**, **aplicación informática**) é calquera programa que se poida clasificar como software de aplicación. Aplicación é unha clasificación subxectiva que se usa a miúdo para diferenciala do software de sistema e de utilidade.

O software de aplicación representa a capa dos sistemas informáticos orientada ao usuario, deseñada para traducir as capacidades complexas do sistema en fluxos de traballo orientados a tarefas e obxectivos. A diferenza do software de sistema, que se centra na orquestración de hardware e na xestión de recursos, o software de aplicación céntrase na abstracción de problemas, na interacción do usuario e na funcionalidade específica do dominio.

A abreviatura inglesa *app* popularizouse coa introdución en 2008 da iOS App Store para referirse a aplicacións para dispositivos móbiles como teléfonos intelixentes e tabletas. Posteriormente, co lanzamento da Mac App Store en 2010 e da Windows Store en 2011, comezou a usarse para referirse ao software do usuario final en xeral, independentemente da plataforma.

As aplicacións poden vir incluídas co ordenador e o seu software de sistema ou publicadas por separado. As aplicacións poden ser propietarias ou de código aberto.

## Notas 
## Véxase tamén 
### Ligazóns externas 
*
Chueca, Madrid

**Chueca** é unha zona do barrio de Justicia, no distrito Centro da cidade española de Madrid. Carece de entidade administrativa. Recibe o seu nome da praza de Chueca e da estación de metro de Chueca, ambas dedicadas ao compositor Federico Chueca. Limita ao norte coa rúa de Fernando VI, ao sur coa Gran Vía, ao leste coa rúa del Barquillo e ao oeste coas rúas de Hortaleza e Fuencarral. A finais do século XX, converteuse no barrio da comunidade gai de Madrid.

Na década de 1980, algúns dos primeiros establecementos dirixidos á comunidade LGBTIQ+ de Madrid abriron na zona (Café Figueroa, Black & White, Sachas e a libraría Berkana), e gradualmente transformouse dun espazo marxinalizado no carácter aberto e cosmopolita que lle valeu ao barrio recoñecemento internacional polo seu atractivo cultural, sen perder parte do seu encanto tradicional orixinal.

Comercialmente, o barrio era coñecido polas súas tendas de equipos de son ("Calle del Barquillo, Calle del Sonido") e as súas tendas outlet de calzado (rúa Augusto Figuero), aínda que a xentrificación reduciu o número deste tipo de tendas.

A zona tamén inclúe a praza del Rey e a praza de Pedro Zerolo. Un dos maiores eventos turísticos anuais de Chueca é a celebración do Orgullo Gai, que se celebra todos os anos a principios do verán.

## Notas 
## Véxase tamén
Lago Kenozero

dereita|miniatura|A conca do río Onega. O mapa tamén mostra o lago Kenozero.
O **lago Kenozero** (en lingua rusa *Кенозеро*) é un lago de auga doce, situado no suroeste do distrito de Plesetsky do Óblast de Arkhanguelsk en Rusia. É un dos lagos máis grandes do óblast de Arkhangelsk e o maior do distrito de Plesetsky. A área do lago é 68,6 km², e a área da súa conca é 5450 km². O lago Kenozero é a fonte do Kena, un afluente do Onega. Polo tanto, o lago pertence á conca do Onega e á conca do Mar Branco.

O lago está situado preto da fronteira entre o óblast de Arkhangelsk e a República de Carelia. Pertence ao Parque Nacional Kenozersky.

A conca do lago Kenozero abrangue unha vasta área na parte occidental do distrito de Plesetsky e algunhas zonas menores do distrito de Onezhsky. O principal afluente do lago é o Pocha, que, á súa vez, flúe do lago Pochozero. O principal afluente do lago Pochozero é o Undosha. A fonte do Undosha é o lago Undozero, un dos lagos máis grandes da rexión, e un importante afluente dereito é o Toksha.

O lago ten unha forma complexa e, de feito, consta de tres lagos conectados por estreitos: o lago Kenozero propiamente dito, o lago Svinoye e o lago Dolgoye. A forma vén determinada polo feito de que o lago Kenozero está situado na fenda da codia terrestre, en contraste con outros lagos do Parque Nacional Kenozersky, todos eles de orixe glaciar. Hai máis de 70 illas no lago Kenozero.

Ata a década de 1990, o lago servía para rafting. As balsas fabricábanse no curso do Undosha e o destino era o Onega.

Hai unha ducia de aldeas á beira do lago, as máis grandes das cales son Vershinino e Pershlakhta. A estrada conecta a ribeira norte (en particular, Ust-Pocha, Vershinino e Pershlakhta) con "Onezhsky Trakt", a estrada que conecta Kargopol a través de Plesetsk con Yemetsk. A estrada continúa cara ao norte ata Pochozero e río arriba do río Toksha ata a aldea de Nizhneye Ustye. Hai un servizo regular de autobús nesta estrada, que conecta Nizhneye Ustye co selo de Konyovo e, finalmente, co centro do distrito de Plesetsk. As estradas nas ribeiras oeste e sur non son sempre estacionais e están conectadas á rede de estradas da aldea de Morshchikhinskaya no lago Lyokshmozero.

A película de 2014 "As noites brancas do carteiro" está ambientada no lago Kenozero.

## Notas 
## Véxase tamén
RuvABC

**RuvABC** é un complexo de tres proteínas que funciona como mediador da migración da rama e resolve a unión de Holliday creada durante a recombinación homóloga en bacterias. RuvABC é esencial para a reparación do ADN bacteriana.

[miniatura|320px|O complexo heterómero RuvA-RuvB de *[Thermus thermophilus*.]]
**RuvA** e **RuvB** únense á estrutura de catro febras do ADN formada no intermediario de unión de Holliday, e fan migrar as fibras unhas sobre outras, usando un suposto mecanismo de carrete. A replicación volve comezar nun proceso de múltiples pasos en *E. coli* que require a acción secuencial de varias proteínas. Cando se obstrúe o progreso da forcada de replicación, son necesarias para o rescate a proteína SSB e a helicase RecG xunto co complexo RuvABC.

### RuvA
**RuvA** é unha proteína de unión ao ADN que se une ás unións de Holliday con alta afinidade. A estrutura do complexo foi dilucidada por cristalografía de raios X e datos de microscopia electrónica. RuvA forma un tetrámero que se une á unión de Holliday e fórzaa a adoptar unha configuración plana. RuvC pode unirse ao complexo en ambas as orientacións, resolvendo así as unións de Holliday de maneira horizontal ou vertical. Unha teoría explicativa é que un tetrámero RuvA se une só a un lado do ADN, deixando unha cara exposta para que se una RuvC. Unha teoría alternativa é que RuvA non mantén a estrutura similar a unha cuberta que forma inicialmente arredor da unión, senón que se abre para permitir que RuvC acceda ao ADN.

## Notas 
## Véxase tamén 
### Outros artigos 
*RecBCD

### Bibliografía 
* 
* 

### Ligazóns externas 
*
Sitio Chi

Un **sitio Chi** ou **secuencia Chi** (do inglés ***c**rossover **h**otspot **i**nstigator*, en galego instigador de puntos quentes de sobrecruzamento) é un curto tramo de ADN no xenoma dunha bacteria preto da cal é máis probable que ocorra a recombinación homóloga respecto a media no conxunto do xenoma. Os sitios Chi serven como estimuladores reparación de roturas de dobre febra do ADN nas bacterias, que poden orixinarse pola exposición á radiación ou tratamentos químicos, ou resulta da rotura da forcada de replicación durante a replicación do ADN. A secuencia do sitio Chi é diferente para cada grupo de organismos estreitamente relacionados; en *Escherichia coli* e outras bacterias entéricas, como *Salmonella*, a secuencia central é 5'-GCTGGTGG-3' e ademais hai importantes nucleótidos situados a uns de 4 a 7 nucleótidos do lado 3' da secuencia central. A existencia de sitios Chi foi descuberto orixinalmente no xenoma do bacteriófago lambda, un virus que infecta *E. coli*, pero agora sábese que aparece unhas 1000 veces máis frecuentemente no xenoma de *E. coli*.

A secuencia Chi serve como sinal á helicase-nuclease RecBCD que orixina un importante cambio nas actividades deste encima. RecBCD, despois de encontrar a secuencia Chi mentres desenrola o ADN, corta o ADN a uns poucos nucleótidos do lado 3’ do Chi, dentro das importantes secuencias sinaladas arriba; dependendo das condicións da reacción, este corte é unha amosega simple da fibra que finaliza en 3' ou ben o cambio da actividade nuclease que pasa de cortar a fibra finalizada en 3’ a cortar a fibra que finaliza en 5’. En ambos os casos o ADN monocatenario 3’ resultante está unido a múltiples moléculas da proteína RecA que facilita a "invasión da febra", na cal unha febra dun ADN bicatenario homólogo é desprazada polo ADN monocatenario asociado con RecA. A invasión da febra forma unha molécula de ADN unida chamada bucle D. A resolución do bucle D pénsase que ocorre pola replicación cebada polo extremo 3’ xerado en Chi (no bucle D). Alternativamente, o bucle D pode converterse nunha unión de Holliday ao cortarse o bucle D e producirse un segundo intercambio de febras de ADN; a unión de Holliday pode converterse nun dúplex linear ao cortarse a unión de Holliday e ligárense as amosegas resultantes. Ambos os tipos de resolución poden xerar moléculas de ADN recombinantes se os dous ADNs interaccionantes son xeneticamente diferentes, así como reparar a molécula de ADN inicialmente rota.

Aínda que os sitios Chi denomínanse ás veces "puntos quentes de recombinación", o nome Chi significa instigador de puntos quentes de sobrecruzamento, xa que procede da abreviación do nome en inglés *c*rossover *h*otspot *i*nstigator. Chi é o nome apropiado para a bacteria *E. coli* e outras bacterias; non obstante, no fago lambda de *E. coli* o termo aparece ás veces escrito como "sitio χ", usando a letra grega khi (que na literatura inglesa é chi).

## Notas 
*
*
*
*
*

## Véxase tamén 
### Ligazóns externas 
*Homologous Recombination Interactive Animation, online artwork from Trun N and Trempy J, *Fundamental Bacterial Genetics*.
Álvaro Bastida

**Álvaro Bastida Moya**, nado en Chiclana de la Frontera o 12 de maio de 2004, é un futbolista andaluz que xoga na posición de centrocampista. O seu equipo actual é o Club Deportivo Arenteiro da Primeira Federación.

## Traxectoria en clubs
Tras iniciar a súa carreira deportiva no ACA Sancti Petri, Bastida incorporouse á estrutura de base do Cádiz Club de Fútbol. O 25 de abril de 2021, con só 16 anos, debutou co Cádiz CF Mirandilla da Segunda División B nunha vitoria por 2-1 perante o Sevilla Atlético. 

O debut de Bastida na Primeira División tivo lugar o 21 de maio de 2021, cando foi substituto de Jens Jønsson nun partido do Cádiz contra o Levante Unión Deportiva. Á idade de 17 anos e 9 días, Álvaro Bastida converteuse no xogador máis novo da historia do club gaditano en debutar na máxima categoría. O 17 de setembro de 2021, nun partido perante o Celta de Vigo, alcanzou outro logro ao ser o titular máis novo na historia do Cádiz.

Durante as seguintes tempadas, Bastida foi alternando entre o filial e o primeiro equipo do Cádiz CF. O 29 de agosto de 2023 anunciouse a súa cesión ao Atlético Sanluqueño Club de Fútbol da Primeira Federación. Tras unha tempada neste equipo, Bastida regresou ao Cádiz no verán de 2024.

O 1 de setembro de 2025 fíxose oficial o traspaso de Bastida ao Club Deportivo Arenteiro.

## Traxectoria internacional
Bastida ten xogado nas categorías inferiores da selección española de fútbol. O 24 de agosto de 2021 foi convocado pola selección sub-18 para participar nun torneo amigábel en Francia.

## Notas 
## Véxase tamén 
### Ligazóns externas 
* Álvaro Bastida en LaPreferente.com
Sorry, Baby

***Sorry, Baby*** é unha comedia dramática independente estadounidense de 2025, escrita e dirixida por Eva Victor no que supuxo o seu debut como directora. Protagonizada pola propia Victor, Naomi Ackie, Louis Cancelmi, Kelly McCormack, Lucas Hedges e John Carroll Lynch, a historia xira arredor de Agnes, unha profesora universitaria, que afronta o período posterior a unha agresión sexual. 

Foi premiada como mellor guión no Festival de Cine de Sundance de 2025  e tamén recibiu o galardón á mellor actriz na Seminci de 2025.

## Notas
César Rendueles

**César Rendueles Menéndez de Llano,** nado en Xirona en 1975, é un filósofo, sociólogo e ensaista español. Actualmente é investigador no Consello Superior de Investigacións Científicas.  

## Traxectoria 
O seu ensaio de 2013 *Sociofobia: El cambio político en la era de la utopía digital* alcanzou unha gran repercusión e foi seleccionado como un dos dez libros do ano polo diario El País. Nel o autor cuestiona, entre outros asuntos, a relevancia das redes sociais e Internet na acción política; de feito, o seu efecto é disolvente e xeran unha realidade social diminuída, non aumentada, rebaixando as expectativas respecto a o que cabe esperar da intervención política ou as relacións persoais. Cuestiona, en primeiro lugar, o consenso ideolóxico polo que fai á capacidade das tecnoloxías da comunicación para inducir dinámicas sociais positivas. En segundo lugar, fai unha análise da sociedade capitalista como un sistema destrutor das relacións comunitarias e sitúa aos cidadáns illados no centro da reivindicación política. Popularizou nocións como ciberfetichismo ou espellismo dixital.

En 2015 publicou o seu segundo ensaio, *Capitalismo canalla. Una historia personal del capitalismo a través de la literatura*. En 2016 *En bruto. Una reivindicación del materialismo histórico* e *Los (bienes) comunes*, este último xunto con Joan Subirats que trata a propiedade privada e a xestión comunal (traxedia dos comúns) fronte á xestión privada ou pública.

## Notas
Álex Calatrava

**Álex Calatrava Torrado**, nado en Parets del Vallès o 22 de xuño de 2000, é un futbolista catalán que xoga como extremo no Castellón, da Segunda División.

## Traxectoria 
Formouse como futbolista nas canteiras do CF Damm, do Barcelona e do UA Horta. O 22 de abril de 2018 debutou co primeiro equipo do Horta na Terceira División, nun encontro ante o Europa. En xullo pasou ao equipo xuvenil da UE Sant Andreu, antes de fichar o ano seguinte polo CE Parets, da Primeira Catalá.

Tras pasar polo Sants e a UE Llagostera (que cambiou de nome a UE Costa Brava pouco despois da súa chegada), en xaneiro de 2022, ingresou no Atlético de Madrid B. Militou dous anos no filial atlético e o 11 de xullo de 2024, ao remate do seu contrato, fichou polo Castellón, que acababa de ascender á Segunda División. 

## Notas
Agustín Sienra

**Agustín Sienra**, nado en Capitán Bermúdez o 14 de xullo de 1999, é un futbolista arxentino que xoga como defensa central no Castellón, da Segunda División.

## Traxectoria 
Formouse como futbolista nas canteiras de Defensores Santa Catalina, Newell's Old Boys e Defensa y Justicia. A finais de 2020 deu o salto ao primeiro equipo deste último, debutando nun encontro ante Central Córdoba o 29 de novembro. Entre 2021 e 2023 xogou cedido no Villa San Carlos primeiro e no San Martín de San Juan despois, conseguindo con este último o ascenso á Primeira División.

O 7 de xullo de 2025 deu o salto ao fútbol europeo, asinando polo Castellón, da Segunda División española.

## Notas